**ÚTMUTATÓ AZ INTEGRÁLT FUTBALL ALKALMAZÁS (IFA) JÁTÉKOS- ÉS SZAKEMBER-ÜGYINTÉZÉSÉHEZ KAPCSOLÓDÓAN**

**1. Fontos információk a kérelmek elbírálásával kapcsolatban**

* Az igazoló / átigazoló lapok, a 2. számú melléklet és a pénzügyi megállapodás esetében a legfrissebb verziót használják, melynek sablonjai megtalálhatóak az IFA kérelmi felületén, a borsod.mlsz.hu oldalon a letölthető dokumentumok között, valamint a hatályos NYIÁSZ-ban. A régebbi verziókat nem fogadhatjuk már el!
* Ha az átadó és/vagy az átvevő pecsétje és aláírása és/vagy a szülő és/vagy a játékos aláírása nem szerepel az igazoló/átigazoló lapon, pedig szükséges lenne, akkor nincs hiánypótlási lehetőség, **rögtön elutasításra kerül** a kérelem.
* Amennyiben külföldi érintettség merül fel, úgy mindenképpen továbbítanunk kell a kérelmet ellenőrzésre az MLSZ Nemzetközi Osztályának. Ezeknek a kérelmeknek a feldolgozása több időt vesz igénybe, így a szíves türelmüket kérjük hozzá.
* Az igazolási és átigazolási kérelem a kiállítás (aláírás) időpontjától számított 30 napig érvényes, ezen határidő betartásával kell feltölteni, s adott esetben hiánypótolni is a kérelmet. **Hiányos státuszban lejárt, vagy a határidőn túl hiánypótolt státuszban lévő kérelmek elutasításra kerülnek.**

**2. Új igazolás**

* Mielőtt új igazolásként felviszünk egy játékost, minden esetben ellenőrizni kell, hogy a rendszerben szerepel-e az igazolni kívánt személy. Elképzelhető, hogy már rögzítve van egy azonosítóval a Bozsik-program által, valamint a feldolgozás alkalmával sokszor derül ki, hogy az adott játékos már le van igazolva más egyesülethez. Ezek elkerülése érdekében érdemesebb először az ellenőrzést elvégezni.
* Külföldi állampolgárságú és a külföldön született játékosok ügyintézését mind igazolás, mind pedig átigazolás szempontjából az MLSZ-központ intézi, a

„nemzetközi átigazolás” fülön kell feltölteni a kérelmet.

* A dokumentumok feltöltésénél minden esetben figyelni kell, hogy a megadott helyekre megfelelő iratok legyenek rögzítve. Az új igazoláshoz elengedhetetlen dokumentumok:
	+ **Személyazonosságot igazoló dokumentum:** magyar állampolgár esetén születési anyakönyvi kivonat**,** érvényes személyi igazolvány (mindkét oldala kell!) vagy útlevél; nem magyar állampolgár esetén érvényes útlevél, érvényes tartózkodási és munkavállalási engedély, MLSZ által kiadott érvényes nemzetközi játékengedély alapján történik az adatok valódiságának ellenőrzése.
	+ **Fotó:** a fotó feltöltésénél minden esetben az adott játékos szerepeljen a fotón. **Más dokumentumot, fájlformátumot (pdf, word, excel stb.) ne töltsenek ide,** mert akkor az a dokumentum fog szerepelni a játékos adatlapjánál, így nem fog megjelenni a kép az igazolás nyomtatásánál! Minden esetben .jpg formátumban kell a fotókat feltölteni, 480x640 méretben, színes igazolványkép formában, ahol a játékos csak válltól felfelé látszik, valamint arra kell figyelni, hogy a fotó állóként legyen feltöltve.
	+ **2. számú melléklet (a régi 4. számú helyett - megtalálható a letölthető dokumentumok között):** ennek a dokumentumnak is a hiánytalan kitöltése szükséges, valamint a labdarúgó és 18 év alatti játékos esetén törvényes képviselőjének az aláírása. Ezen tud nyilatkozni a játékos, vagy szülő gyermeke állampolgárságáról, valamint az MLSZ-hez történő első igazolásról.
	+ **Igazoló lap (megtalálható a letölthető dokumentumok között):** minden esetben hiánytalanul kell kitölteni. Az egyesületet, a szakágat, állampolgárságot, a labdarúgó adatait, valamint nagyon fontos, hogy a **kiállítás dátuma legyen feltüntetve, mert a hiánypótlásra megszabott egyhónapos határidő attól kezdve számítandó.** Ezen kívül természetesen a labdarúgó aláírása – ha kiskorú, akkor minden esetben a törvényes képviselőé is –, az igazoló sportegyesület aláírásra jogosult személy aláírása és bélyegzője szükséges.

**3. Átigazolás**

* Az átigazoláshoz elengedhetetlen dokumentumok:
	+ **Személyazonosságot igazoló dokumentum:** magyar állampolgár esetén érvényes személyi igazolvány (mindkét oldala kell!), útlevél, vagy születési anyakönyvi kivonat; nem magyar állampolgár esetén érvényes útlevél, érvényes tartózkodási és munkavállalási engedély, MLSZ által kiadott érvényes nemzetközi játékengedély alapján történik az adatok valódiságának ellenőrzése.
	+ **Fotó (amennyiben lejárt az előző érvényessége):** a fotó feltöltésénél minden esetben az adott játékos szerepeljen a fotón. Más dokumentumot, fájlformátumot (pdf, word, excel stb.) ne töltsenek ide, mert akkor az a dokumentum fog szerepelni a játékos adatlapjánál, így nem fog megjelenni a kép az igazolás nyomtatásánál! Minden esetben .jpg formátumban kell a fotókat feltölteni, 480x640 méretben, színes igazolványkép formában, ahol a játékos csak válltól felfelé látszik, valamint arra kell figyelni, hogy a fotó állóként legyen feltöltve.
	+ **Átigazoló lap (megtalálható a letölthető dokumentumok között):** minden esetben legyen kitöltve minden rész, valamint a kitöltés dátuma és az aláírások, bélyegzők hiánytalanul szerepeljenek. **A keltezés itt is kiemelten fontos, a hiánypótlásra megszabott egyhónapos határidő attól kezdve számítandó, anélkül a kérelem nem hiánypótolható, ezért elutasításra kerül.**
	+ **Pénzügyi megállapodás:** abban az esetben, ha a labdarúgó után átigazolásakor működési költségtérítést kell fizetni és az átadó, illetve az átvevő egyesület között megállapodás történik, akkor a megállapodást a két fél által aláírva és lepecsételve kell feltölteni.
	+ **Számlamásolat:** ha a pénzügyi megállapodáson szerepel összeg, abban az esetben az átadó sportszervezet által kiállított számlát is fel kell tölteni, amelyen szerepel a játékos neve és azonosítója.
	+ **Átutalási bizonylat:** az átigazolás akkor lesz elfogadható, ha az átvevő sportegyesület átutalja a számlán szereplő díjat, és ezt az átutalási bizonylatot feltölti. Készpénzben nem rendezhető az átigazolás, minden esetben átutalással kell végrehajtani a fizetést.
	+ **Fotó:** amennyiben a játékosnak lejárt a fotója, automatikusan felajánlja a rendszer a fotócserét, **ebben az esetben azonban a versenyengedélyt még nem tudja megkérni, csak a kérelem jóváhagyása után, külön a Versenyengedély fülön.**
* **Szabadon igazolható státusz** (tehát nem szükséges az átadó fél pecsétje és aláírása): 17 év alatt 6 hónap után, 17 év felett 12 hónap után. Fontos: a szabadon igazolható státusz nem jelenti azt, hogy a működési költségtérítés fizetési kötelezettsége is megszűnik!
* **Működési költségtérítés érvényesíthetősége:** 19 év alatt minden átigazolási időszakban és időszakon kívül is akkor, ha 2 éven belül pályára is lépett a játékos; 19 év felett csak a téli átigazolási időszakban, ha 2 éven belül pályára is lépett a játékos.

* **A hiánypótlásra visszaküldött kérelmeket hiánypótlás után minden esetben át kell állítani hiánypótolt státuszra, különben nem fogja jelezni a rendszer, hogy megtörtént a státuszváltás.**

**4. Versenyengedély**

* A versenyengedély megkérésénél mindig az életkorhoz tartozó versenyengedélyeket kell megkérni. Van olyan korosztályú labdarúgó, akinek több lehetőséget hoz fel a rendszer, ilyenkor különösen figyelni kell, hogy az életkornak megfelelő legyen megkérve.
* Lejárt fotó esetén a Fényképek felületen van lehetőség új fotó feltöltésére. Miután az igazgatósági kolléga a rendszerben feltöltött fotót jóváhagyta, , meg lehet kérni a játékosnak az engedélyt. A fotó feltöltésénél minden esetben az adott játékos szerepeljen a fotón. Más dokumentumot, fájlformátumot (pdf, word, excel stb.) ne töltsenek ide, mert akkor az a dokumentum fog szerepelni a játékos adatlapjánál, így nem fog megjelenni a kép az igazolás nyomtatásánál! Minden esetben .jpg formátumban kell a fotókat feltölteni, 480x640 méretben, színes igazolványkép formában, ahol a játékos csak válltól felfelé látszik, valamint arra kell figyelni, hogy a fotó állóként legyen feltöltve.
* Ha már egyszer megkértük valakinek a versenyengedélyt, még egyszer ne adjunk be kérelmet, mert a rendszer nem érzékeli, kinek kértek már, így kétszer, vagy többször fogja jelezni a kérelmeket külön sorszámmal.

**5. Sportorvosi karton**

* Csak a betelt kartonok cseréjénél áll módunkban térítésmentesen újat kiadni, fényképcserénél és/vagy elveszített karton esetén az újat ki kell fizetni.

* **Regisztrációs kártya**
* Minden kérelemhez funkciótól függetlenül megbízási szerződést kell feltölteni, aláírva mindkét fél részéről és az egyesület által lebélyegezve. Ennek hiányában nem tudjuk elfogadni a kérelmeket.
* A fotók érvényességét itt is figyelembe kell venni, mert ha lejárt, nem fog megjelenni a kinyomtatott regisztrációs kártyán.

Miskolc, 2018. június 28. MLSZ B.-A.-Z. Megyei Igazgatóság